section_heading: Pokémon tehnike
paragraph_text: Učinkovitost pojedinog napada ovisan je o osjetljivosti protivničkog Pokémona na pojedini tip napada. Česti izrazi povezane uz ovo gledište jesu "super učinkovito" (učinjena šteta je udvostručena ili učetverostručena), "neučinkovito" (šteta je dva do četiri puta umanjena), i "bez ikakvog učinka". U slučajevima u kojima je tip napada jednak tipu Pokémona koji ga koristi, ukupna učinjena šteta povećava se za 50%. Ovu se pojavu u žargonu igrača učestalo naziva STAB-om (Same Type Attack Bonus – povećanje napada jednakog tipa). U prve tri generacije igara, tip napada također je utjecao na statistike koje su bile uzete u obzir pri računanju ukupne štete, no počevši od četvrte generacije igara i dolaskom Diamond i Pearl igara, svaki je napad koji uzrokuje štetu pojedinačno svrstan u kategoriju fizičkog ili specijalnog napada.